Կարելի երկար զարմանալ Վարդանյանի հոբելյանի նկատմամբ պետական իշխանության անտարբերության վրա: Նա ընդդիմադիր չէ, որ նրանից նեղանան և չպատվեն, ինչպես արեց Ռոբերտ Քոչարյանը Սիլվա Կապուտիկյանի հանդեպ: Ավելին, նա պետական ծառայող է: Բացի այդ, նա ոչ թե միայն լոյալ է գործող նախագահի հանդեպ, այլև նրա հավատարիմ զինվորն է: Եվ այսքանից հետո իրոք զարմանալի է նախագահ Սարգսյանի վերաբերմունքը, հատկապես երբ հիշում ենք նախագահի հոգատարությունն, ասենք` Ալբերտ Ազարյանի նկատմամբ, որը մի անգամ տեսախցիկի առաջ հայհոյեց Սարգսյանին, այնուհետ արժանացավ մեծարման իր հոբելյանի առիթով: Մի՞թե սա ապարատային վրիպում է: Եթե այո, ապա ինչո՞վ է զբաղված Նալբանդյան Էդիկի հիմնարկը: Եթե այնտեղ դատարկություն է տիրում, ապա նախագահականո՞ւմ ինչպիսին է վիճակը: